b'\n_START_ARTICLE_\nHand Held\n_START_PARAGRAPH_\nHand Held este un film documentar de 80 de minute, av\xc3\xa2nd ca produc\xc4\x83tor pe Don Hahn \xc8\x99i care prezint\xc4\x83 situa\xc8\x9bia copiilor din orfelinatele regimului Ceau\xc8\x99escu. Premiera european\xc4\x83 a filmului a avut loc la 4 decembrie 2010._NEWLINE_Imaginile au fost realizate de fotojurnalistul Mike Carroll, care a fost printre primii fotografi care au vizitat Rom\xc3\xa2nia imediat dup\xc4\x83 c\xc4\x83derea regimului Ceau\xc8\x99escu._NEWLINE_Imaginile dezv\xc4\x83luie condi\xc8\x9biile inimaginabile \xc3\xaen care tr\xc4\x83iau copiii institu\xc8\x9bionaliza\xc8\x9bi, mul\xc8\x9bi dintre ei bolnavi de SIDA, copii a c\xc4\x83ror existen\xc8\x9b\xc4\x83 propaganda comunist\xc4\x83 a \xc8\x9binut-o sub t\xc4\x83cere._NEWLINE_Filmul atrage aten\xc8\x9bia opiniei publice asupra situa\xc8\x9biei critice \xc3\xaen care se aflau ace\xc8\x99ti copii, victime ale politicii demografice a acelui regim. Ca o consecin\xc8\x9b\xc4\x83, mai mul\xc8\x9bi voluntari s-au implicat \xc3\xaen ac\xc8\x9biuni umanitare pentru ajutorarea acestor copii, mul\xc8\x9bi dintre ei fiind adopta\xc8\x9bi sau prelua\xc8\x9bi \xc3\xaen plasament, \xc3\xaen acest scop pun\xc3\xa2ndu-se bazele organiza\xc8\x9biei non-guvernamentale "Romanian Children\'s Relief".'